Vleis: Plaas die ribbetjie in ’n oondbak en giet die marinade oor. Vryf goed in die vleis in. Geur met sout en peper. Bedek met foelie. Oondbak sowat ’n uur of tot die vleis van die been af wegtrek. Verf gereeld met die marinade. Oondbraai nog sowat 15 min. onbedek of tot lekker bruin (dit kan ook oor die kole gebraai word).
Braai die brood­bolletjies in ’n riffelpan oor matige hitte tot gaar of pak op ’n bakplaat wat goed met meel bestrooi is. Bak 30-40 min. saam met die ribbetjie in die oond. Dis reg as dit hol klink wanneer daarop geklop word.